《运使兵部见采拙诗四沐继和唱者已竭而答者无穷内省小巫敢当大敌既难收合馀烬愿为城下之盟》
宋代·文彦博

引玉才三唱，投珠已四吟。一钧皆协律，六义尽同心。

巨浸倾无竭，洪钟叩有音。鼓行君正勇，怯者原闻金。

作者简介：（1006—1097）汾州介休人，字宽夫。仁宗天圣五年进士。累迁殿中侍御史。庆历七年，任枢密副使、参知政事。以镇压贝州王则起义，拜同中书门下平章事。皇祐三年被劾罢相，出知许、青、永兴等州军。至和二年复相。嘉祐三年，出判河南等地，封潞国公。神宗朝，反对王安石变法，极论市易损国体，惹民怨，出判大名、河南府。元丰六年以太师致仕。哲宗元祐初，因司马光荐，为平章军国重事。五年，复致仕。历仕四朝，任将相五十年。卒谥忠烈。有《潞公集》。